Author: Ostrochovska
Last saved by: Ostrochovsky
Company: MSU

MESTSKÝ ÚRAD V ŽILINE

Materiál na rokovanie pre
Mestské zastupiteľstvo v Žiline

								

Číslo materiálu: _____/2011

K bodu programu

NÁVRH
HARMONOGRAMU ZASADNUTÍ 
MESTSKÉHO ZASTUPITEĽSTVA V ŽILINE A MESTSKEJ RADY V ŽILINE NA ROK 2011 

Materiál obsahuje: 				      		Materiál prerokovaný:

1.	Návrh na uznesenie					
2.	Dôvodová správa	
3.	Materiál					

Predkladá: 

Ing. Igor Choma
primátor mesta Žilina

Zodpovedný za vypracovanie:

Ing. Jozef Machyna
vedúci odboru organizačného a vnútornej správy

Žilina, január 2011

UZNESENIE MESTSKÉHO ZASTUPITEĽSTVA V ŽILINE

Uznesenie č.__/2011

Mestské zastupiteľstvo v Žiline

I.	schvaľuje

1.	Harmonogram zasadnutí Mestského zastupiteľstva v Žiline a Mestskej rady  v Žiline na rok 2011

DÔVODOVÁ SPRÁVA
Predložený návrh harmonogramu zasadnutí Mestského zastupiteľstva v Žiline a Mestskej rady v Žiline na rok 2011 sa predkladá Mestskému zastupiteľstvu v Žiline ako iniciatívny materiál s cieľom plánovať a koordinovať prácu jednotlivých  volených orgánov samosprávy pri príprave a schvaľovaní dokumentov samosprávy mesta Žilina, ako aj s cieľom naplniť ustanovenia zákona č. 369/1990 Zb. o obecnom zriadení v znení neskorších predpisov a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov. Predložený návrh harmonogramu umožňuje dobrú prípravu  jednotlivých rokovaní ako aj možnosť poslancov plánovať si využitie času pri vlastných pracovných aktivitách s účasťou na práci v poslaneckom zbore, čo môže prispieť k vyššej účasti na zasadnutiach týchto orgánov samosprávy. 

Návrh harmonogramu zasadnutí mestského zastupiteľstva a mestskej rady neobsahuje návrh jednotlivých bodov programu. Konkrétnu podobu zostavenia programu rokovaní mestského zastupiteľstva veľmi často ovplyvňujú legislatívne zmeny všeobecne záväzných právnych predpisov, aktuálna potreba riešenia spoločenských vzťahov v meste ako aj návrhy vyplývajúce z prebiehajúcich zasadnutí  mestského zastupiteľstva a požiadaviek poslancov.
Uvedené skúsenosti z príprav predchádzajúcich zasadnutí ako i z prípravy plánov práce naznačujú, že obligatórne stanovenie niektorých bodov programu je dosť konzervatívne a  býva upúšťané od ich naplnenia s  prihliadnutím na zmenenú situáciu, ktorú nebolo možné predvídať pri schválení plánu práce. Stanovenie harmonogramu zasadnutí považujeme  za efektívnejší a operatívnejší nástroj na  predkladanie materiálov mestskému zastupiteľstvu a mestskej rade. Spracovatelia materiálov môžu v požadovanom čase bez vyvolanej zmeny predkladať obligatórne, plánované alebo vyžiadané materiály.

Návrh uvažuje so zasadnutím mestskej rady ako i mestského zastupiteľstva každý mesiac s výnimkou letných mesiacov júl a august, čím sa zníži potreba zvolávania mimoriadnych zasadnutí v prípade potreby prerokovania strategických materiálov, ktorých prerokovanie je dané právnymi predpismi prípadne termínmi stanovenými ústrednými orgánmi štátnej správy. Vyššia periodicita zasadnutí zároveň vytvára predpoklad na prerokovávanie menšieho počtu materiálov, čím sa vytvorí priestor nielen na oboznámenie sa poslancov s prerokovávanými materiálmi ale i na širšiu diskusiu na zasadnutí.

V nadväznosti na schválený harmonogram zasadnutí mestského zastupiteľstva a mestskej rady si môžu jednotlivé komisie mestského zastupiteľstva schváliť vlastný harmonogram zasadnutí tak, aby vytvorili predpoklady pre splnenie úloh komisie v zmysle rokovacieho poriadku komisií Mestského zastupiteľstva v Žiline.

Harmonogram zasadnutí mestského zastupiteľstva a mestskej rady bude z hľadiska dopadu na rozpočet zohľadnený v rozpočte mesta na rok 2011. 

VLASTNÝ MATERIÁL

HARMONOGRAM ZASADNUTÍ
MESTSKÉHO ZASTUPITEĽSTVA V ŽILINE A MESTSKEJ RADY V ŽILINE 
NA ROK 2011

Zasadnutia Mestského zastupiteľstva v Žiline

21.02.2011
21.03.2011
18.04.2001
30.05.2011
27.06.2011
19.09.2011
17.10.2011
21.11.2011

19.12.2011

Zasadnutia Mestskej rady v Žiline

07.02.2011
07.03.2011
04.04.2011
16.05.2011
13.06.2011
05.09.2011
03.10.2011
07.11.2011
05.12.2011

Spoločný prehľad

TERMÍNY ZASADNUTÍ
MESTSKEJ RADY V ŽILINE

TERMÍNY ZASADNUTÍ
MESTSKÉHO ZASTUPITEĽSTVA V ŽILINE

07.02.2011 | 21.02.2011
07.03.2011 | 21.03.2011
04.04.2011 | 18.04.2011
16.05.2011 | 30.05.2011
13.06.2011 | 27.06.2011
05.09.2011 | 19.09.2011
03.10.2011 | 17.10.2011
07.11.2011 | 21.11.2011
05.12.2011 | 19.12.2011